Oficiālais Vēstnesis L 162 , 16/06/1992 Lpp. 0005 - 0007

Speciālizdevums somu valodā: Nodaļa 2 Sējums 8 Lpp. 0128

Speciālizdevums zviedru valodā: Nodaļa 2 Sējums 8 Lpp. 0128



Komisijas Regula (EEK) Nr. 1533/92 (1992. gada 12. jūnijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 1039/92 [2], it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, jāpieņem pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā turētājam vēl trīs mēnešus jābūt iespējai atsaukties uz saistošu tarifu informāciju, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes un kas neatbilst šajā regulā noteiktajām tiesībām, saskaņā ar Komisijas Regulas (EEK) Nr. 3896/90 [3] 6. panta noteikumiem, ja noslēgts saistošs līgums, kāds paredzēts Komisijas Regulas (EEK) Nr. 1715/90 [4] 14. panta 3. punkta a) vai b) apakšpunktā; tā kā šajā regulā paredzētie pasākumi ir saskaņā ar Nomenklatūras komitejas atzinumu attiecībā uz 1., 2., 3., 4. un 5. preci pievienotajā tabulā; tā kā Nomenklatūras komiteja nav sniegusi atzinumu tās priekšsēdētāja noteiktajā termiņā attiecībā uz 6. preci pievienotajā tabulā, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Uz saistošo tarifu informāciju, ko izdevušas dalībvalstu muitas iestādes, bet kas neatbilst šajā regulā noteiktajām tiesībām, tās turētājs var turpināt atsaukties atbilstoši Regulas (EEK) Nr. 3796/90 6. panta noteikumiem vēl trīs mēnešus, ja noslēgts saistošs līgums, kā paredzēts Regulas (EEK) Nr. 1715/90 14. panta 3. punkta a) vai b) apakšpunktā. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 12. jūnijā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 110, 28.4.1992., 42. lpp. [3] OV L 365, 28.12.1990., 17. lpp. [4] OV L 160, 26.6.1990., 1. lpp. -------------------------------------------------- PIELIKUMS Preču apraksts | Klasifikācijas KN kods | Pamatojums | (1) | (2) | (3) | piena tauki | 11,4 | piena sausna ar zemu tauku saturu | 85,9 | ūdens | 2,7 | proteīni (N × 6,38) | 30,6 | laktoze | 42,9 | fosfolipīdi (P × 26) (procentos no tauku satura) | 17 | Prece tiek realizēta ar nosaukumu "ar piena taukiem bagātināts saldo paniņu pulveris". | | 04039013 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 0403, 040390 un 04039013 apraksts. Klasifikācija pozīcijās 0402 un 0404 nav pieļaujama, jo pēc savām analītiskajām pazīmēm (jo īpaši fosfolipīdu satura) precei ir paniņu pulvera īpašības. | 2. Vārīts cūkgaļas produkts, kurā ietilpst iesārtā/brūnā gaļas masa, kuras sastāvā ir gaļas gabaliņi līdz 6 cm lielumā, tauki un želatīns. Gaļas un tauku saturs, kas aprēķināts saskaņā ar Regulu (EEK) Nr. 226/89, pārsniedz 80 % no masas. Pēc muskuļaudu lieluma un pazīmēm nav iespējams noteikt, vai gaļas gabali ir iegūti no mājas cūkas šķiņķa, pleca, muguras gabala vai kakla. Produkts tiek pildīts konservu kārbās, tā tīrsvars ir mazāks par 500 g. | 16024919 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 16. nodaļas 2. papildu piezīme un KN kodu 1602, 160249 un 16024919 apraksts | 3. Pārtikas produkts kā ūdens emulsija piena taukos, kurā ietilpst: piena tauki | 38,5 % | ūdens | 52,4 % | nātrija kazeināts | 5,0 % | želatīns | 2,0 % | sāls | 1,5 % | emulgatori | 0,6 % | Prece, kura pēc blīvuma, krāsas, izskata un garšas līdzinās sviestam, tiek izmantota kā neliela tauku satura pasta. | | 21069099 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 2106, 210690 un 21069099 apraksts. Ņemot vērā piena tauku satura samazinājumu un tādu vielu klātbūtni, kuras nav piena dabiskās sastāvdaļas, sagatavi nevar uzskatīt par KN koda 04050010 preci. | 4. Produkts, kas pamatā sastāv no aptuveni 60 svara % heksakalcija trinātrija pentakis (ortofosfāta) un aptuveni 40 masas % trikalcija bis (ortofosfāta) maisījuma, ko izmanto lopbarībā. | 23099099 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 2309, 230990 un 23099099 apraksts (skat. arī paskaidrojumus HS 23.09. pozīcijas II C daļai). Prece neatbilst 31. nodaļas 3.a piezīmē sniegtajam aprakstam. | 5. Primidons (INN). | 29337900 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 3. piezīme un KN kodu 2933 un 29337900 apraksts. Šo preci klasificē kā laktāmu. | 6. Koksnes kolofonija ieguves procesā iegūts alifātiskajos šķīdinātājos nešķīstošo nogulšņu sausais ekstrakts, kuram ir šādas īpašības: - sveķskābes saturs nepārsniedz 30 svara %, - skābes skaitlis nepārsniedz 110 un - kušanas punkts nav zemāks par 100 °C. | 38239098 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 3823, 382390 un 38239098 apraksts. | --------------------------------------------------